Rikunarita-ORG/Wikinium huggingface dataset:
# Ανάνταπουρ

| Ανάνταπουρ |
| --- |
|  |
| Ανάνταπουρ
14°41′0″N 77°36′0″E |
| Χώρα | Ινδία |
| Διοικητική υπαγωγή | Ανάνταπουρ νομός |
| Έκταση | 56,98 km² και 16,35 km² |
| Υψόμετρο | 335 μέτρα |
| Πληθυσμός | 267.161 (2011) |
| Ταχ. κωδ. | 515001 |
| Τηλ. κωδ. | 8554 |
| Ζώνη ώρας | UTC+05:30 |
|  Σχετικά πολυμέσα |
|

Ο πύργος του Ρολογιού της Ανάνταπουρ
Η **Ανάνταπουρ** (*Anantapur*) είναι πόλη της ομόσπονδης πολιτείας Άντρα Πραντές της Ινδίας, στην περιφέρεια Ραγιαλασίμα, πρωτεύουσα του ομώνυμου νομού και της ομώνυμης επαρχίας στην οποία περιλαμβάνονται 64 δημοτικά διαμερίσματα (μάνδαλα).

## Γενικά

Βρίσκεται σε υψόμετρο 335 μέτρα (1099 πόδια) και σε απόσταση 356 χλμ. (221 μίλια) νότια της πρωτεύουσας της πολιτείας, την Χαϊντεραμπάντ και 188 χλμ. βόρεια από την Μπανγκαλόρ (Μυσόρης). Το κλίμα της είναι ξερό τροπικό. Ο πληθυσμός της το 1971 αριθμούσε περίπου τους 80.000, ενώ σήμερα φθάνει περίπου τους 362.350 (2011) κατοίκους.

Στη πόλη εδρεύουν τρία πανεπιστήμια, πολλά εκπαιδευτικά και τεχνολογικά ιδρύματα και ένας μεγάλος σχετικά αριθμός εργοστασίων στην ευρύτερη περιοχή. Συνδέεται με το εθνικό οδικό και σιδηροδρομικό δίκτυο της χώρας διαθέτοντας και αεροδρόμιο νότια της πόλης.

## Ετυμολογία

Η ονομασία τς πόλης προέρχεται από την Άναντα, ή Ανάντα (που σημαίνει ευδαιμονία), σύζυγο αξιωματούχου του μεσαιωνικού βασιλείου του Βιτζαγιανάγκαρ, που υπήρξε ιδρυτής της πόλης. Στον Β' Π.Π. η Ανάνταπουρ αποτελούσε έδρα του βρετανικού ιδικού στρατού, των λεγομένων Σιπάι.

## Παραπομπές

## Πηγές

* "Εγκυκλοπαίδεια Πάπυρος Larousse Britannica" τομ. 8ος, σελ.394.

## Εξωτερικοί σύνδεσμοι

* Επίσημη Ιστοσελίδα για Ανάνταπουρ από το Εθνικό Κέντρο Πληροφορικής
* Πληροφορίες για Ανάνατπουρ Αρχειοθετήθηκε 2020-08-11 στο Wayback Machine.
* Anantapur.com Αρχειοθετήθηκε 2008-10-16 στο Wayback Machine.
* Πληροφορίες από την επίσημη ιστοσελίδα της πολιτείας Άντρα Πραντές
* Ανάνταπουρ νομός
# Βαρντχά

| Βαρντχά |
| --- |
|  |
| Βαρντχά
20°45′0″N 78°37′0″E |
| Χώρα | Ινδία |
| Διοικητική υπαγωγή | Wardha district |
| Ίδρυση | 1866 |
| Έκταση | 11,84 km² |
| Υψόμετρο | 234 μέτρα |
| Ταχ. κωδ. | 442001 |
| Τηλ. κωδ. | 7152 |
| Ζώνη ώρας | UTC+05:30 |
|  Σχετικά πολυμέσα |
|

Η **Βαρντχά**, ή **Βάρντχα**, ή *Γ(ου)αρντά*, είναι πόλη της Δυτικής Ινδίας. Αποτελεί διοικητικό κέντρο της ομώνυμης επαρχίας στην πολιτεία Μαχαράστρα. Το όνομά της έλαβε από τον παρακείμενο ποταμό Βαρντχά που ρέει στη δυτική περίμετρο της επαρχίας, αποτελώντας φυσικό σύνορό της.

Η Βαρντχά βρίσκεται σε υψόμετρο 234 μ., επί του κεντρικής οδικής αρτηρίας που συνδέει τις πόλεις Ναγκπούρ και Βομβάη και συγκεκριμένα νοτιοδυτικά της Ναγκπούρ. Στη πόλη αυτή βρισκόταν το θρησκευτικό ησυχαστήριο του Μαχάτμα Γκάντι, με συνέπεια η πόλη να συνδεθεί έντονα με τη γενικότερη ιστορία της Ινδίας. Ο πληθυσμός της πόλης το 1971 (κατ΄ εκτίμηση) αριθμούσε τους 69.000 και της ομώνυμης επαρχίας τους 778.450. Στην απογραφή του 2011 ο πληθυσμός της ξεπέρασαν τους 1.000.000 κατοίκους και όλη η επαρχία τους 1.296.000, αριθμοί που μαρτυρούν την τεράστια αστυφιλία. Το δε 10% του συνολικού πληθυσμού είναι ηλικίας μικρότερης των 6 ετών.

## Ιστορία

Η πόλη αυτή φέρεται να ιδρύθηκε από την περίοδο της μογγολικής αυτοκρατορίας. Αλλάζοντας στη συνέχεια διοίκηση Μαχαραγιάδων το 1850 περιήλθε στου Άγγλους οι οποίοι και την κατέστησαν κέντρο της ευρύτερης περιοχής όπου το 1866 έλαβε το όνομά της, ενώ προηγουμένως ανήκε στη Περιοχή Ναγκπούρ. Στη περίοδο του αγώνα της ανεξαρτησίας η Βαρντχά αποτελούσε την έδρα του εθνικού κόμματος του Κογκρέσου ηγέτες του οποίου ήταν ο Μαχάτμα Γκάντι και ο διάδοχός του Παντίτ Νεχρού. Το μεγαλύτερο ποσοστό των κατοίκων είναι Ινδουιστές. Κύρια γλώσσα είναι η μαράθι και χίντι.

Βασικότερες οικονομικές δραστηριότητες του πληθυσμού της ευρύτερης περιοχής είναι η γεωργία με μεγάλη παραγωγή σε βαμβάκι, σόργο και ελαιόσποροι, καθώς και η κτηνοτροφία με μεγάλη παραγωγή σε γαλακτοκομικά προϊόντα. Μεταξύ των εκπαιδευτικών ιδρυμάτων και ινστιτούτων της πόλης είναι και το "Ινστιτούτο Ιατρικών Επιστημών Μαχάτμα Γκάντι".

## Αξιοθέατα

Σημαντικότερα αξιοθέατα της πόλης είναι το λαογραφικό μουσείο οικοτεχνίας Σαγκραλάια, το βουδιστικό τέμενος και το ησυχαστήριο Ασράμ του Γκάντι.

## Πηγές

* "Εγκυκλοπαίδεια Πάπυρος Larousse Britannica" τομ.13ος, σελ.311.

## Εξωτερικοί σύνδεσμοι

* Επίσημη ιστοσελίδα περιοχής Βαρντχά
* Επίσημη ιστοσελίδα του τεμένους Kelzar Ganpati Αρχειοθετήθηκε 2019-08-30 στο Wayback Machine.
# Σίκκιμ

| Σίκκιμ |
| --- |
|  |
|

|  |
| --- |
|  Έμβλημα |

 |
|  |
| Χώρα | Ινδία |
| Πρωτεύουσα | Γκάνγκτοκ |
| Ίδρυση | 16  Μαΐου 1975 |
| Διοίκηση |
|  • Σώμα | Council of Ministers of Sikkim |
|  • Chief Minister of Sikkim | Prem Singh Tamang (από 2019) |
| Έκταση | 7.096 km² |
| Πληθυσμός | 657.876 (2011) |
| Γεωγραφικές συντεταγμένες | 27°33′0″N 88°30′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Σίκκιμ** (απαντάται και ως **Σικκίμ**, **Σίκιμ** ή **Σικίμ**) είναι μία από τις 28 ομόσπονδες πολιτείες που συγκροτούν σήμερα την Ινδία. Βρίσκεται στο βόρειο-βορειοανατολικό τμήμα της χώρας, στα ανατολικά Ιμαλάια. Η συνολική της έκταση είναι μόλις 7.096 τ.χλμ., η 2η μικρότερη σε έκταση Πολιτεία της Ινδίας μετά τη Γκόα, ενώ ο πληθυσμός της που το 1981 ήταν 316.000, σήμερα αριθμεί περίπου 540.500 κατοίκους. Είναι η μικρότερη Πολιτεία της Ινδίας σε πληθυσμό. Πρωτεύουσα της Σίκκιμ είναι η πόλη Γκάνγκτοκ.

Λόγω της σπουδαίας γεωγραφικής της θέσης από στρατηγικής και πολιτικής άποψης, δυσανάλογη της έκτασής της, τη διοίκηση της Πολιτείας ασκεί ο ινδικός στρατός. Οι μετακινήσεις από πόλη σε πόλη πραγματοποιούνται μόνο κατόπιν αδείας.

## Ιστορία

Το όνομα Σίκκιμ προέρχεται από δύο ινδικές λέξεις που σημαίνουν *«νέο παλάτι»*. Με το όνομα αυτό υπάρχουν αναφορές για την περιοχή από τον 8ο αιώνα. Το κρατίδιο από το 1717 ήταν μισό μπουτανέζικο και μισό νεπαλέζικο. Το 1853 έγινε ημιανεξάρτητο, ενώ στις 16 Μαΐου του 1975 έγινε ομόσπονδη πολιτεία της Ινδίας, μετά από σχετικό δημοψήφισμα.

## Πηγές

* "Stateman΄s Year-Book 1987-88" σελ.674-675.
* "Εγκυκλοπαίδεια Πάπυρος Λαρούς Μπριτάννικα", τομ.54ος, σελ.50.

## Βιβλιογραφία

* Evans, W.H. (1932) The Identification of Indian Butterflies. (2nd Ed), Bombay Natural History Society, Mumbai, India.
* Haribal, Meena (1992) Butterflies of Sikkim Himalaya and their Natural History. Sikkim Nature Conservation Foundation.
* Hooker, Joseph Dalton "Himalayan Journals" Ward, Lock, Bowden & Co. Assistant-director of the Royal Botanic Gardens, Kew.
* *Holidaying in Sikkim and Bhutan* – published by *Nest and Wings* – ISBN 81-87592-07-9
* *Sikkim — Land of Mystic and Splendour* – published by *Sikkim Tourism*.
* *Manorama Yearbook 2003* – ISBN 81-900461-8-7
* Strachey, H. (1854). "Physical Geography of Western Tibet." *Journal of the Royal Geographical Society*, Vol. XXIII, pp. 1–69, plus map.

## Παραπομπές

## Εξωτερικοί σύνδεσμοι

* Επίσημος ιστότοπος της κυβέρνησης της Σίκκιμ
* Βουδιστικά μοναστήρια της Σίκκιμ
* «Details of the census». Αρχειοθετήθηκε από το πρωτότυπο στις 19 Ιουνίου 2006. Ανακτήθηκε στις 25 Αυγούστου 2010.
* Sinlung News
* China backs India's bid for U.N. Council seat Αρχειοθετήθηκε 2005-04-14 στο Wayback Machine.; Amit Baruah; *The Hindu* 12 April 2005.
* Sikkim Railway Link Project
* Historic India-China link opens, BBC News.
* Sikkim travel guide
* Ένας πλήρης ταξιδιωτικός οδηγός για το Σικίμ
# Κοινοπολιτεία της Αγγλίας

| Kοινοπολιτεία της Αγγλίας  |
| --- |
| 1649–1653 1659–1660 |
|  |
|

|  |
| --- |
|  Έμβλημα |

 |
|  |
| Πρωτεύουσα | Λονδίνο |
| Ίδρυση | 19  Μαΐου 1649 |
| Γλώσσες | Αγγλικά |
| Πολίτευμα | Kοινοπολιτεία, κοινοβουλευτική δημοκρατία και Στρατιωτική δικτατορία |
| Έκταση | 130.395 km² |
| Γεωγραφικές συντεταγμένες | 51°30′0″N 0°7′0″W |
|  Σχετικά πολυμέσα |
| δεδομένα () |

Η **Κοινοπολιτεία της Αγγλίας** (αγγλικά: *Commonwealth of England*) ήταν η περίοδος από το 1649 έως το 1660 όταν η Αγγλία και η Ουαλία, αργότερα μαζί με την Ιρλανδία και τη Σκωτία, κυβερνήθηκε ως δημοκρατία μετά το τέλος του δεύτερου αγγλικού εμφυλίου πολέμου και τη δίκη και εκτέλεση του Κάρολου Α΄. Η ύπαρξη της δημοκρατίας διακηρύχθηκε με την «Πράξη που κηρύσσει την Αγγλία ως Κοινοπολιτεία», που υιοθετήθηκε από το Βραχυχρόνιο Κοινοβούλιο στις 19 Μαΐου 1649. Η εξουσία στην πρώιμη Κοινοπολιτεία βρισκόταν κυρίως στο Κοινοβούλιο και στο Συμβούλιο της Επικρατείας. Κατά τη διάρκεια της περιόδου, οι μάχες συνεχίστηκαν, ιδιαίτερα στην Ιρλανδία και τη Σκωτία, μεταξύ των κοινοβουλευτικών δυνάμεων και εκείνων που τις αντιτάχθηκαν, ως μέρος αυτού που πλέον αναφέρεται ως ο τρίτος αγγλικός εμφύλιος πόλεμος.

Το 1653, ύστερα από τη βίαιη διάλυση του κοινοβουλίου, το Στρατιωτικό Συμβούλιο ενέκρινε το Όργανο της Κυβέρνησης το οποίο κατέστησε τον Όλιβερ Κρόμγουελ Λόρδο Προστάτη μιας ηνωμένης «Κοινοπολιτείας της Αγγλίας, της Σκωτίας και της Ιρλανδίας», εγκαινιάζοντας την περίοδο μετέπειτα γνωστή ως «Προτεκτοράτο». Μετά το θάνατο του Κρόμγουελ και ύστερα από μια σύντομη περίοδο διακυβέρνησης υπό τον υιό του, Ρίτσαρντ Κρόμγουελ, το Κοινοβούλιο του Προτεκτοράτου διαλύθηκε το 1659 και το Βραχυχρόνιο Κοινοβούλιο υπενθύμισε την έναρξη μιας διαδικασίας που οδήγησε στην παλινόρθωση της μοναρχίας το 1660. Ο όρος Κοινοπολιτεία χρησιμοποιείται μερικές φορές για ολόκληρο το 1649 έως το 1660 – μια περίοδος που αναφέρεται από τους μοναρχικούς ως Interregnum – αν και για άλλους ιστορικούς, η χρήση του όρου περιορίζεται στα χρόνια πριν από την επίσημη ανάληψη εξουσίας του Κρόμγουελ το 1653.

## Παραπομπές

## Αναφορές

* Firth, C.H.; Rait, R.S., επιμ.. (1911), «September 1650: Act for the Repeal of several Clauses in Statutes imposing Penalties for not coming to Church», *Acts and Ordinances of the Interregnum, 1642–1660*, σελ. 423–425,  ανακτήθηκε στις 2018-05-15
* «March 1649: An Act for the abolishing the Kingly Office in England and Ireland, and the Dominions thereunto belonging», *Acts and Ordinances of the Interregnum, 1642-1660.*, London: His Majesty's Stationery Office, 1911, σελ. 18–20
* Schultz, Oleg, επιμ.. (14 March 2010), *Scotland and the Commonwealth: 1651–1660*, Archontology.org,  ανακτήθηκε στις December 2012
* Sevaldsen, Jørgen (2007), *Angles on the English-Speaking World, V.7: The State of the Union: Scotland, 1707–2007*, Museum Tusculanum Press, σελ. 39, ISBN 978-87-635-0702-8

## Εξωτερικοί σύνδεσμοι

* Coins from the Commonwealth of England period, 1649–1660, including halfcrowns
# Adelaide Oval

Adelaide Oval|  |
| Ιδιοκτήτης | Government of South Australia |
| Είδος | στάδιο πολλαπλών χρήσεων |
| Χωρητικότητα | 53.500 θεατές |
| Επιφάνεια | χλοοτάπητας |
| Έναρξη εργασιών | 1871 |
| Εγκαίνια | 1871 |
| Τοποθεσία |
|  |
| Διεύθυνση | War Memorial Drive, North Adelaide SA 5006 Αδελαΐδα Νότια Αυστραλία Αυστραλία |
| Φορείς εκμετάλλευσης |
| South Australian Cricket Association, South Australian National Football League, Adelaide Football Club (AFLW), Adelaide Football Club και Port Adelaide Football Club |
|  Σχετικά πολυμέσα |
|

Το **Adelaide Oval** (προφέρεται: [Άντελαϊντ Όβαλ]) είναι στάδιο στην Αδελαΐδα της Νότιας Αυστραλίας, που βρίσκεται μεταξύ του κέντρου της πόλης και της Βόρειας Αδελαΐδας. Χρησιμοποιείται κυρίως για κρίκετ και αυστραλιανό ποδόσφαιρο, αλλά έχει επίσης φιλοξενήσει αγώνες ράγκμπι λιγκ, ράγκμπι γιούνιον, ποδοσφαίρου και αντισφαίρισης, μεταξύ άλλων αθλημάτων, καθώς επίσης χρησιμοποιείται τακτικά για τη διοργάνωση συναυλιών. Το Austadiums.com περιέγραψε το Adelaide Oval ως «ένα από τα πιο γραφικά γήπεδα κρίκετ στην Αυστραλία, αν όχι στον κόσμο». Μετά την ολοκλήρωση της πιο πρόσφατης ανάπλασης του σταδίου το 2014, ο αθλητικός δημοσιογράφος Τζέραρντ Γουέιτλι περιέγραψε το στάδιο ως «το πιο τέλειο κομμάτι της μοντέρνας αρχιτεκτονικής γιατί είναι ένα απόλυτα σύγχρονο στάδιο με όλο τον χαρακτήρα που είχε στο παρελθόν».

## Παραπομπές

## Εξωτερικοί σύνδεσμοι

* Επίσημος ιστότοπος
* Χρονολόγιο του Adelaide Oval από το 1871 έως σήμερα
# Παγκόσμιο Κύπελλο T20 Ανδρών

Το **Παγκόσμιο Κύπελλο T20 Ανδρών ICC**, παλαιότερα γνωστό ως **ICC World Twenty20**, είναι μια διετής διοργάνωση παγκοσμίου κυπέλλου για το κρίκετ σε μορφή Twenty20 International (T20I), η οποία διοργανώνεται από το Διεθνές Συμβούλιο Κρίκετ (ICC). Διεξαγόταν κάθε περιττό έτος από το 2007 έως το 2009, και από το 2010 διεξάγεται κάθε άρτιο έτος, με εξαίρεση το 2018 και το 2020. Το 2018, η διοργάνωση μετονομάστηκε από World Twenty20 σε Παγκόσμιο Κύπελλο T20 Ανδρών.

Η έκδοση της διοργάνωσης του 2011 μεταφέρθηκε το 2010 για να αντικαταστήσει το ICC Champions Trophy. Τον Μάιο του 2016 το ICC πρότεινε την ιδέα της διεξαγωγής μιας διοργάνωσης το 2018, με πιθανή διοργανώτρια χώρα τη Νότια Αφρική, αλλά αργότερα εγκατέλειψε την ιδέα λόγω των πολλαπλών διμερών σειρών αγώνων που πραγματοποιούνταν εκείνο το έτος. Η έκδοση της διοργάνωσης του 2020 ήταν προγραμματισμένη να διεξαχθεί στην Αυστραλία, αλλά λόγω της πανδημίας COVID-19, αναβλήθηκε για το 2021, με την προβλεπόμενη διοργανώτρια να αλλάζει σε Ινδία. Το Παγκόσμιο Κύπελλο T20 Ανδρών 2021 μεταφέρθηκε αργότερα στα Ηνωμένα Αραβικά Εμιράτα και το Ομάν λόγω προβλημάτων σχετικών με την πανδημία COVID-19 στην Ινδία, και πραγματοποιήθηκε πέντε χρόνια μετά την προηγούμενη έκδοση (2016).

Έως το 2026 έχουν διεξαχθεί δέκα εκδόσεις· συνολικά 25 ομάδες έχουν διαγωνιστεί και έξι ομάδες έχουν κερδίσει το Παγκόσμιο Κύπελλο T20. Η Ινδία είναι η πιο επιτυχημένη ομάδα με τρεις τίτλους (2007, 2024, 2026). Οι Δυτικές Ινδίες (2012, 2016) και η Αγγλία (2010, 2022) το έχουν κερδίσει δύο φορές, ενώ το Πακιστάν (2009), η Σρι Λάνκα (2014) και η Αυστραλία (2021) έχουν από έναν τίτλο. Συνολικά 15 χώρες έχουν φιλοξενήσει τη διοργάνωση (συμπεριλαμβανομένων 6 νησιωτικών εθνών των Δυτικών Ινδιών). Η Ινδία είναι η τρέχουσα πρωταθλήτρια, έχοντας κερδίσει τον τρίτο της τίτλο στην έκδοση του 2026. Η επόμενη έκδοση της διοργάνωσης θα πραγματοποιηθεί στην Αυστραλία και τη Νέα Ζηλανδία το 2028.

## Τελικά αποτελέσματα

| Έτος | Νικητές | Φιναλίστ | Παραπομπές |
| --- | --- | --- | --- |
| 2007 |  Ινδία  | 157/5 (20 όβερ) |  Πακιστάν  | 152 (19.4 όβερ) |  |
| 2009 |  Πακιστάν  | 139/2 (18.4 όβερ) |  Σρι Λάνκα  | 138/6 (20 όβερ) |  |
| 2010 |  Αγγλία  | 148/3 (17 όβερ) |  Αυστραλία | 147/6 (20 όβερ) |  |
| 2012 | Δυτικές Ινδίες | 137/6 (20 όβερ) |  Σρι Λάνκα  | 101 (18.4 όβερ) |  |
| 2014 |  Σρι Λάνκα  | 134/4 (17.5 όβερ) |  Ινδία  | 130/4 (20 όβερ) |  |
| 2016 | Δυτικές Ινδίες (2) | 161/6 (19.4 όβερ) |  Αγγλία  | 155/9 (20 όβερ) |  |
| 2021 |  Αυστραλία | 173/2 (18.5 όβερ) |  Νέα Ζηλανδία  | 172/4 (20 όβερ) |  |
| 2022 |  Αγγλία  (2) | 138/5 (19 όβερ) |  Πακιστάν  | 137/8 (20 όβερ) |  |
| 2024 |  Ινδία  (2) | 176/7 (20 όβερ) |  Νότια Αφρική  | 169/8 (20 όβερ) |  |
| 2026 |  Ινδία  (3) | 255/5 (20 όβερ) |  Νέα Ζηλανδία  | 159 (19 όβερ) |  |

## Παραπομπές
# Καλαθοσφαίριση κωφών

Η **καλαθοσφαίριση κωφών** είναι η καλαθοσφαίριση που παίζεται από κωφούς. Η νοηματική γλώσσα χρησιμοποιείται για την επικοινωνία των σφυριγμάτων και την επικοινωνία μεταξύ των παικτών.

## Εθνικές ομοσπονδίες

Το παιχνίδι παίζεται από κωφά άτομα και είναι οργανωμένο με εθνικές και διεθνείς ομοσπονδίες, συμπεριλαμβανομένων των: Καλαθοσφαίριση Κωφών Αυστραλίας, Καλαθοσφαίριση Κωφών Ηνωμένου Βασιλείου και Καλαθοσφαίριση Κωφών Ηνωμένων Πολιτειών.

## Παίκτες

Η καλαθοσφαίριση κωφών κέρδισε μεγάλη προβολή, λόγω αθλητών όπως ο Lance Allred, που έπαιξε καλαθοσφαίριση με τους Κλίβελαντ Καβαλίερς του NBA. Ο Allred έχει απώλεια ακοής 75-80% και φοράει ακουστικό βαρηκοΐας. Αργότερα, συνέχισε να παίζει επαγγελματικά σε ευρωπαϊκά πρωταθλήματα καλαθοσφαίρισης.

Ένα άλλος υψηλού επιπέδου κωφός παίκτης, είναι ο Σλοβένος επαγγελματίας καλαθοσφαιριστής Μίχα Ζούπαν, ο οποίος γεννήθηκε με προβλήματα παρόμοια με εκείνα του Allred, όμως αγωνίζεται ως πάουερ φόργουορντ στο υψηλότερο επαγγελματικό επίπεδο στην Ευρώπη.

## Διεθνής Ομοσπονδία Καλαθοσφαίρισης Κωφών

Η **Διεθνής Ομοσπονδία Καλαθοσφαίρισης Κωφών** είναι ένας παγκόσμιος φορέας διοίκησης για τη διεθνή καλαθοσφαίριση κωφών, με την υποστήριξη της Διεθνούς Ομοσπονδίας Καλαθοσφαίρισης (FIBA) και σε συνεργασία με τη Deaflympics και τις συνομοσπονδίες της. Το Φεβρουάριο του 2003, αναγνωρίστηκε στο συνέδριο της Διεθνούς Επιτροπής Αθλημάτων Κωφών, κατά τη διάρκεια των Χειμερινών Deaflympics στο Σούντσβαλ της Σουηδίας, ως ανεξάρτητη ένωση αποτελούμενη από τους Εθνικούς Οργανισμούς που διέπουν τη καλαθοσφαίριση κωφών. Η DIBF ενθαρρύνει την ανάπτυξη και την προώθηση της καλαθοσφαίρισης κωφών σε όλους τους πολίτες του κόσμου, μέσω ενός οργανωμένου προγράμματος εκπαίδευσης και διδασκαλίας. Η Ομοσπονδία προγραμματίζει και διεξάγει όλους τους διεθνείς διαγωνισμούς και πρωταθλήματα της καλαθοσφαίρισης κωφών σε συνεργασία με τους Deaflympics και τις συνομοσπονδίες της. Η DIBF διατηρεί επίσης μια τεκμηριωμένη ιστορία του αθλήματος, καταγράφοντας και αναφέροντας όλες τις σημαντικές διεθνείς διοργανώσεις από την έναρξη τους μέχρι και σήμερα.

## Παραπομπές

## Εξωτερικοί σύνδεσμοι

* Διεθνής Ομοσπονδία Καλαθοσφαίρισης Κωφών (Επίσημος Ιστότοπος DIBF)
* Καλαθοσφαίριση Κωφών Αυστραλίας Αρχειοθετήθηκε 2021-03-06 στο Wayback Machine.
* Καλαθοσφαίριση Κωφών Ηνωμένου Βασιλείου Αρχειοθετήθηκε 2021-06-10 στο Wayback Machine.
* Καλαθοσφαίριση Κωφών Ηνωμένων Πολιτειών της Αμερικής (USADB)
# Βορειοαμερικανικό ποδόσφαιρο

Διάγραμμα ενός γηπέδου αμερικανικού ποδοσφαίρου. Οι αριθμοί στον αγωνιστικό χώρο δείχνουν τις υάρδες μέχρι το πλησιέστερο άκρο ζώνης.
Διάγραμμα ενός γηπέδου καναδικού ποδοσφαίρου, ευρύτερο και μεγαλύτερο από το αμερικανικό γήπεδο.
Το **βορειοαμερικανικό ποδόσφαιρο** (αγγλικά: *North American football*) ή *γκρίνταϊρον φούτμπολ* (Gridiron football) είναι μια μορφή ποδοσφαίρου που παίζεται κυρίως στις Ηνωμένες Πολιτείες και τον Καναδά. Οι κυρίαρχες μορφές του βορειοαμερικανικού ποδοσφαίρου είναι το αμερικανικό ποδόσφαιρο και καναδικό ποδόσφαιρο.

Ο όρος *γκρίνταϊρον* (gridiron, *σχάρα*) δημιουργήθηκε ως μια περιγραφή του χαρακτηριστικού αγωνιστικού χώρου, ο οποίος στα τέλει του 1910 με αρχές του 1920, σημαδεύτηκε από μία σειρά παράλληλων γραμμών που μοιάζει με σχάρα. Το βορειοαμερικανικό ποδόσφαιρο αναπτύχθηκε στα τέλη του 19ου αιώνα από άλλα πρωτότυπα παιχνίδια γνωστά ως ράγκμπι και ποδόσφαιρο. Διακρίνεται από άλλες μορφές ποδοσφαίρου λόγω της χρήσης επιπλέον εξοπλισμού, όπως πλαστικό κράνος, προστατευτικές βάτες κλπ, ενώ η μπάλα έχει διαφορετικό σχήμα επίσης.

Ο διεθνής οργανισμός που είναι υπεύθυνος για το βορειοαμερικανικό ποδόσφαιρο είναι η Διεθνής Ομοσπονδία Αμερικανικού Ποδοσφαίρου (IFAF), αν και ο οργανισμός χρησιμοποιεί το όνομα «αμερικανικό ποδόσφαιρο» και διεξάγει όλες τις διεθνείς διοργανώσεις του με βάση τους αμερικανικούς κανόνες, χρησιμοποιεί έναν ορισμό του παιχνιδιού που είναι αρκετά ευρύς ώστε να περιλαμβάνει και το καναδικό ποδόσφαιρο, ενώ το αρμόδιο όργανο για το ερασιτεχνικό καναδικό ποδόσφαιρο, το Ποδόσφαιρο Καναδά (Football Canada) είναι μέλος της IFAF.

## Παραπομπές

## Βιβλιογραφία

* "Gridiron football". *Encyclopaedia Britannica*. Retrieved October 20, 2010.
* "Gridiron comes to Australia". From 7:30 Report. Retrieved on 2007-10-09 from
* Encyclopaedia Britannica (2009). *Britannica Almanac 2009*. Encyclopaedia Britannica, Inc. Ανακτήθηκε στις 20 Οκτωβρίου 2010.
* Carlisle, Rodney P. (2009). *Encyclopedia of Play in Today's Society, Volume 1*. SAGE. ISBN 1-4129-6670-1.
* Funge, Noel (2000). *An Australian Dictionary for North Americans*. General Store Publishing House. ISBN 1-894263-22-7. Ανακτήθηκε στις 20 Οκτωβρίου 2010.
# Μπιτς ράγκμπι

Αγώνας μπιτς ράγκμπι
Το **μπιτς ράγκμπι** (αγγλικά: *beach rugby*) είναι ομαδικό άθλημα που προέρχεται από το ράγκμπι, και βασίζεται σε έναν από τους δύο κώδικες γιούνιον και λιγκ, ενώ ασκείται, όπως υποδηλώνει η ονομασία του, στην παραλία ή, τουλάχιστον, στην άμμο. Σε κάθε αγώνα έρχονται αντιμέτωπες δύο ομάδες των 5 παικτών.

## Παραπομπές

## Εξωτερικοί σύνδεσμοι

* European Beach Rugby Association (EBRA)
# Ινστιτούτο Τεχνολογίας του Βελούρ

| Ινστιτούτο Τεχνολογίας του Βελούρ |
| --- |
| σχολή μηχανικών |
|  |
| Γεωγραφικές συντεταγμένες | 12°58′20″N 79°9′33″E |
| Διοικητική υπαγωγή | Τσεννάι |
| Χώρα | Ινδία |
| Έναρξη κατασκευής | 1984 |
| Ιστότοπος |
| Επίσημος ιστότοπος |
|  Πολυμέσα |
| Δεδομένα () |

Το **Ινστιτούτο Τεχνολογίας του Βελούρ** (VIT) (ταμίλ: வேலூர் தொழில்நுட்ப பல்கலைக்கழகம், αγγλικά: Vellore Institute of Technology) είναι πανεπιστήμιο στο Βελόρ της Ταμίλ Ναντού της Ινδίας.

## Ιστορία

Το πανεπιστήμιο ιδρύθηκε από τον Γ. Βισουανάταν το 1984. Από την ίδρυσή του, το πανεπιστήμιο έχει αποκτήσει μεγάλη φήμη στο ινδικό και διεθνές πλαίσιο, καθιστώντας το πανεπιστήμιο με τον υψηλότερο αριθμό δημοσιεύσεων στη χώρα από το 2016 έως το 2019. Το 2020, κατέλαβε την 801η θέση στην κατάταξη Times Higher Education World University Rankings. Από το 2019, η νέα ελληνική γλώσσα διδάσκεται στο πλαίσιο του τμήματος ξένων γλωσσών του πανεπιστημίου, το οποίο - μαζί με το Πανεπιστήμιο Τζαβαχαρλάλ Νεχρού στο Νεο Δελχί - είναι από τα πρωτοπόρα κέντρα της Ινδίας που προσφέρουν μαθήματα νέας ελληνικής γλώσσας σε πανεπιστημιακό επίπεδο.

## Παραπομπές

## Εισδοχή

Το VIT δέχεται φοιτητές πτυχιούχου μέσω της δικής του εισαγωγικής εξέτασης μηχανικής, που ονομάζεται Εισαγωγική Εξεταστική Μηχανική του Ινστιτούτου Τεχνολογίας Βελούρ .[4] Διεξάγεται κάθε χρόνο τον Απρίλιο και τον Μάιο. Η εξέταση διεξάγεται διαδικτυακά από το 2013[13] και το 2022 έχουν εγγραφεί 212.000 μαθητές.[14] Το VITEEE 2022 πραγματοποιήθηκε στις 30 Ιουνίου - 6 Ιουλίου 2022.

* Επίσημος ιστότοπος
# Εκπαίδευση στο Άσαμ

Το Άσαμ είναι πολιτεία στη βορειοανατολική Ινδία. Το 2011, το ποσοστό αλφαβητισμού του Άσαμ εκτιμήθηκε στο 73,18% (78,81% στους άνδρες και 67,27% στις γυναίκες). Το ποσοστό αλφαβητισμού του Άσαμ είναι ελαφρώς χαμηλότερο από τον εθνικό μέσο όρο του 74,04%.

## Γενικά

Μαθητές στο λύκειο Λαχιγκάντζ του Άσαμ
Η σχολική εκπαίδευση στο Άσαμ παρέχεται μέσα από μια σειρά από προδημοτικά, δημοτικά και δευτεροβάθμια σχολεία. Η Κυβέρνηση του Άσαμ παρέχει δωρεάν και υποχρεωτική εκπαίδευση για τους μαθητές μέχρι την ηλικία των 14. Τα σχολεία στο Άσαμ είναι είτε κρατικά ή ιδιωτικά. Η ύλη στα δημοτικά σχολεία ορίζεται από τη Διεύθυνση Πρωτοβάθμιας Εκπαίδευσης του Άσαμ. Ενώ τα περισσότερα σχολεία είναι συνδεδεμένα με το Συμβούλιο Δευτεροβάθμιας Εκπαίδευσης του Άσαμ, η πολιτεία έχει πολλά σχολεία συνδεδεμένα με το Κεντρικό Συμβούλιο Δευτεροβάθμιας Εκπαίδευσης (ΚΣΔΕ) ή το Βορειοανατολικό Εθνικό Συμβούλιο της Σχολικής Εκπαίδευσης.

## Μέσο διδασκαλίας

Η γλώσσα που χρησιμοποιείται για τη διδασκαλία των μαθητών είναι συνήθως τα Ασαμικά. Υπάρχει ένας αριθμός των σχολείων που χρησιμοποιεί επίσης την αγγλική γλώσσα. Τα αγγλικά χρησιμοποιούνται για τα μαθήματα σε σχεδόν όλα τα ανώτατα εκπαιδευτικά ιδρύματα. Πολλά κρατικά κυβερνητικά σχολεία και όλα τα σχολεία συνδεδεμένα με το ΚΣΔΕ στην πολιτεία που χρησιμοποιούν τα αγγλικά ως μέσο διδασκαλίας στο ανώτερο επίπεδο της Δευτεροβάθμιας εκπαίδευσης.

## Δείτε επίσης

* Κατάλογος ιδρυμάτων τριτοβάθμιας εκπαίδευσης στο Άσαμ
# Τζαρχάντ

| Τζαρχάντ |
| --- |
|  |
|  |
| Χώρα | Ινδία |
| Πρωτεύουσα | Ράντσι |
| Ίδρυση | 15  Νοεμβρίου 2000 |
| Γλώσσες | Χίντι, Σαντάλι, ουρντού, Panchpargania, Ho, Γλώσσα Μουνταρί, Γλώσσα Κούρουχ, Kharia, Γλώσσα Σάντρι, Khortha, Kudmali, Γλώσσα Όντια, μπενγκάλι γλώσσα και Γλώσσα Μαϊθίλι |
| Διοίκηση |
|  • Σώμα | Council of Ministers of Jharkhand |
|  • Chief Minister of Jharkhand | Hemant Soren (από 2024) |
| Έκταση | 79.714 km² |
| Πληθυσμός | 32.988.134 (2011) |
| Γεωγραφικές συντεταγμένες | 23°21′0″N 85°19′48″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Τζαρχάντ** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο κεντρο-ανατολικό τμήμα της χώρας. Είναι μία από τις τέσσερις τελευταία ιδρυθείσες Πολιτείες. Η συνολική της έκταση είναι 74.677 τ.χλμ. και ο πληθυσμός της είναι περίπου 26.909.000. Πρωτεύουσά της είναι η πόλη Ράντσι.

## Κυβέρνηση

Ο Τσαμπάι Σόρεν είναι επικεφαλής υπουργός από τις 2 Φεβρουαρίου 2024.

## Παραπομπές

## Πηγές

* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Εξωτερικοί σύνδεσμοι

* Επίσημη ιστοσελίδα της Πολιτειακής Κυβέρνησης Τζαρχάντ
* Τουριστικός οδηγός της Πολιτείας Τζαρχάντ
* Τζαρχάντ - Επιμελητήριο (Business Unlimited)